Alexander von Drenteln (1868–1925)

Alexander von Drenteln (vene keeles Александр Александрович фон Дрентельн) (19. jaanuar 1868Волков, С. В. Генералитет Российской империи. Энциклопедический словарь генералов и адмиралов от Петра I до Николая II. М., 2009. Тom. 1, lk 477 . – 1. mai 1925 Vologda kubermang) oli baltisaksa päritolu Venemaa keisririigi sõjaväelane (kindralmajor).Georgi ordeni kavalerid Eestis. Mitte-eestlaste elulood.

Elulugu
Alexander von Drenteln pärines Eestimaa rüütelkonda kuulunud Drentelnide aadlisuguvõsast. Ta sündis jalaväekindral Alexander von Drentelni ja Maria Aleksandrovna Vjatkina (suri 1914) pojana.Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 365 . Tema emapoolne vanaisa Aleksandr Sergejevitš Vjatkin (1796–1871) oli jalaväekindral ja Vilno komandant. Ta astus Peterburi ülikooli, kuid tegi seejärel valiku sõjaväelise karjääri kasuks. Vene sõjaväeteenistusse astus 1890. aastal. Järgmisel aastal õiendas 2. Konstantini sõjakooli juures ohvitserieksamid. Teenis järgnevalt Preobraženski kaardiväepolgus, kus ülendati alamporutšikuks. 1902−1906 oli ta roodukomandör, 1903. aastal sai temast keisri tiibadjutant. Aastatel 1909−1915 teenis Keiserlikus Peakorteris staabiohvitserina. Aastal 1910 ülendati polkovnikuks. I maailmasõja ajal oli aastatel 1915−1917 Preobraženski kaardiväepolgu komandör. 1916. aastal ülendati kindralmajoriks. Pärast oktoobripööret jäi Venemaale, kus surigi.Русская армия в Первой мировой войне: фон Дрентельн Александр Александрович 

Sõjaväeline karjäär
 Aasta Kuupäev Auaste 1891 8. juuli alamporutšik 1895 8. juuli porutšik 1900 6. mai staabikapten 1903 8. juuli kapten 1910 6. detsember polkovnik 1916 6. november kindralmajor svita

Tunnustus
Püha Stanislavi ordeni III klass (1899)
Püha Anna ordeni III klass (1904)
Püha Stanislavi ordeni II klass (1906)
Suurbritannia Victoria ordeni komandöririst (1908)
Püha Anna ordeni II klass (1909)
Püha Vladimiri ordeni IV klass (1912)
Püha Vladimiri ordeni III klass (1914)
Georgi mõõk (1917)

Perekond
Tal oli abielust Anna Aleksandrovna Popovaga (1868−?) tütar Anna (1892−1982), kes oli keiserlik õuepreili. Ta abiellus 1912. aastal Nikolai Sergejevitš Vojeikoviga (1889−1941).

Sugupuu

Vaata ka
Drenteln

 Viited

Kategooria:Eestimaa aadlikud
Kategooria:Baltisaksa sõjaväelased
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna III klassi ordeni kavalerid
Kategooria:Püha Anna II klassi ordeni kavalerid
Kategooria:Püha Stanislavi II klassi ordeni kavalerid
Kategooria:Püha Stanislavi III klassi ordeni kavalerid
Kategooria:Venemaa keisririigi sõjaväelased
Kategooria:Drentelnid
Kategooria:sündinud 1862
Kategooria:surnud 1925